钦定古今图书集成/明伦汇编/官常典/第759卷 > 车十乘
## 钦定古今图书集成/明伦汇编/官常典/第759卷 > 车十乘

按《长寿县志》：“十乘，崇祯丙子科武举。时中原鼎沸，土
贼乘间而起，杀县尉、邑宰，被围，十乘率义兵救之。邑
宰洪垣星以功上巡抚卲，授守备职，镇广元百战关，
又以功超陞参将。后遣征下川东流寇，至忠州，遇寇
大至，十乘知势不能敌，命长子文轼上岸，复大呼曰：
‘汝可速逃，延吾一脉，尔父不复生矣’！”遂劈舟沉水死。